A4-0393/96

Ψήφισμα σχετικά με τα μέτρα προστασίας των ανηλίκων στην Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη τις προτάσεις ψηφίσματος

α) του κ. Gerado Fernαndez Albor σχετικά με μέτρα για την προστασία των ανηλίκων στην Ευρωπαϊκή Ένωση (B4-0443/94),

β) της κ. Luisa Todini σχετικά με το πρόβλημα της βιαιοπραγίας εις βάρος ανηλίκων, (B4-0029/96),

γ) του κ. Carlos Robles Piquer σχετικά με την προώθηση της κηδεμονίας ανηλίκων έως ότου ενηλικιωθούν (B4-0699/96),

- έχοντας υπόψη την αναφορά αριθ. 684/95 της κ. Jutta Birnbickel,

- έχοντας υπόψη τη διακήρυξη για τα δικαιώματα του παιδιού που ενέκρινε η Γενική Συνέλευση του ΟΗΕ στις 20 Νοεμβρίου 1959,

- έχοντας υπόψη την Σύμβαση του ΟΗΕ για τα Δικαιώματα του Παιδιού,

- έχοντας υπόψη την Ευρωπαϊκή Σύμβαση για την Άσκηση των Δικαιωμάτων των Παιδιών (European Convention on the Exercice of Children's Rights, Στρασβούργο, 25 Ιανουαρίου 1996),

- έχοντας υπόψη το προσχέδιο της σύμβασης για την προστασία των παιδιών (Preliminary draft Convention on the protection of children), που εγκρίθηκε από την Ειδική Επιτροπή της Διάσκεψης της Χάγης στις 22 Σεπτεμβρίου 1995 και το οποίο πρόκειται να αναθεωρήσει την Σύμβαση της Χάγης του 1961 σχετικά με την προστασία των ανηλίκων,

- έχοντας υπόψη τη Σύμβαση της Χάγης της 5ης Οκτωβρίου 1961 σχετικά με την αρμοδιότητα των αρχών και το δίκαιο που μπορεί να εφαρμοστεί στον τομέα της προστασίας των ανηλίκων,

- έχοντας υπόψη τη Σύμβαση της Χάγης της 25ης Οκτωβρίου 1980 σχετικά με τα διεθνή νομικά μέσα για την καταπολέμηση της απαγωγής παιδιών,

- έχοντας υπόψη την Ευρωπαϊκή Σύμβαση για την αναγνώριση και την εκτέλεση των αποφάσεων στον τομέα της επιμέλειας παιδιών και της αποκατάστασης της επιμέλειας παιδιών (Στρασβούργο, 20 Μαΐου 1980),

- έχοντας υπόψη τη Σύμβαση για το νομικό καθεστώς των παιδιών που γεννιούνται χωρίς να υπάρχει έγγαμη σχέση μεταξύ των γονέων τους (Στρασβούργο, 15 Οκτωβρίου 1975),

- έχοντας υπόψη την Σύμβαση του Συμβουλίου της Ευρώπης της 7ης Μαΐου 1963 σχετικά με τον περιορισμό των περιπτώσεων πολλαπλής υπηκοότητας και με τις υποχρεώσεις στρατιωτικής θητείας στην περίπτωση πολλαπλής υπηκοότητας και τα δύο συμπληρωματικά πρωτόκολλα που εγκρίθηκαν εν συνεχεία,

- έχοντας υπόψη τη σύσταση του Συμβουλίου της Ευρώπης 1286 (1996) σχετικά με μια Ευρωπαϊκή Στρατηγική για τα Παιδιά,

- έχοντας υπόψη την έκθεση EKMAN της 6ης Νοεμβρίου του 1989 της Επιτροπής Νομικών Υποθέσεων του Συμβουλίου της Ευρώπης για τα δικαιώματα του παιδιού,

- έχοντας υπόψη τη σύσταση 1121 της 1ης Φεβρουαριου 1990 που ενέκρινε η Κοινοβουλευτική Συνέλευση του Συμβουλίου της Ευρώπης,

- έχοντας υπόψη τα συμπεράσματα της Διάσκεψης του Συμβουλίου της Ευρώπης στη Λειψία (30 Μαΐου έως 1η Ιουνίου 1996) για την ολοκλήρωση των εργασιών του προγράμματος που αφορά τις πολιτικές για την παιδική ηλικία,

- έχοντας υπόψη την έκθεση της 17ης Ιανουαρίου 1996, του ειδικού εισηγητή της Επιτροπής για τα Δικαιώματα του Ανθρώπου του Οικονομικού και Κοινωνικού Συμβουλίου των Ηνωμένων Εθνών, ο οποίος ανέλαβε να εκπονήσει μελέτη σχετικά με το εμπόριο παιδιών, την πορνεία ανηλίκων και την παιδική πορνογραφία,

- έχοντας υπόψη την έκθεση του ευρωπαϊκού περιφερειακού συμβουλίου που οργάνωσε το Συμβούλιο της Ευρώπης και η UNICEF ενόψει της Παγκόσμιας Διάσκεψης για την καταπολέμηση της σεξουαλικής εκμετάλλευσης των παιδιών για εμπορικούς σκοπούς, Στρασβούργο, (25 και 26 Απριλίου 1996),

- έχοντας υπόψη τη διακήρυξη και το πρόγραμμα δράσης της Παγκόσμιας Διάσκεψης για την καταπολέμηση της σεξουαλικής εκμετάλλευσης των παιδιών για εμπορικούς σκοπούς, Στοκχόλμη, 27-31 Αυγούστου 1996,

- έχοντας υπόψη τη δήλωση του Προέδρου του ενώπιον του Ευρωπαϊκού Κοινοβουλίου της 4ης Σεπτεμβρίου 1996 σχετικά με τις δολοφονίες παιδιών ((Πλήρη πρακτικά της ημερομηνίας αυτής, σημείο 3.)),

- έχοντας υπόψη τη δήλωση της Επιτροπής, ενώπιον του Ευρωπαϊκού Κοινοβουλίου στις 4 Σεπτεμβρίου 1996, σχετικά με τη βιαιοπραγία εις βάρος ανηλίκων ((Πλήρη πρακτικά της ημερομηνίας αυτής, σημείο 11)),

- έχοντας υπόψη τις συζητήσεις της 5ης Σεπτεμβρίου 1996 σχετικά με τις ανωτέρω δηλώσεις ((Πλήρη πρακτικά της ημερομηνίας αυτής, σημείο 11)) και της 18ης Σεπτεμβρίου 1996 σχετικά με την κακομεταχείριση των παιδιών ((Πλήρη πρακτικά της ημερομηνίας αυτής, σημείο 18)),

- έχοντας υπόψη το ψήφισμά του της 19ης Σεπτεμβρίου 1996 σχετικά με ανηλίκους που είναι θύματα βίας ((ΣΠ της ημερομηνίας αυτής, μέρος ΙΙ, σημείο 8)),

- έχοντας υπόψη τη δήλωση της Ιρλανδικής Προεδρίας του Συμβουλίου, της 9ης Σεπτεμβρίου 1996, σχετικά με τη σεξουαλική εκμετάλλευση των παιδιών,

- έχοντας υπόψη την «πολιτική συμφωνία» που επετεύχθη στις 26 Σεπτεμβρίου 1996 στο Δουβλίνο κατά την άτυπη συνεδρίαση του Συμβουλίου Δικαιοσύνης και Εσωτερικών Υποθέσεων και περιέχει τρεις προτάσεις για την ανάληψη κοινών δράσεων όσον αφορά α) την επέκταση της αρμοδιότητας της υπηρεσίας της Europol για τα ναρκωτικά και στην καταπολέμηση του εμπορίου ανθρώπων, β) τη δημιουργία πολυετούς προγράμματος για την κατάρτιση και ανταλλαγή προσωπικού, το οποίο θα ασχολείται με την καταπολέμηση της παιδεραστίας και του εμπορίου ανθρώπων και γ) τη δημιουργία και ενημέρωση μητρώου αρμοδιοτήτων και πληροφοριών στον τομέα του αγώνα κατά της παιδεραστίας με την προοπτική να εξελιχθεί σε «κέντρο άρτιας οργάνωσης»,

- έχοντας υπόψη την «πολιτική συμφωνία» που επετεύχθη στις 27 Σεπτεμβρίου 1996 στο Δουβλίνο κατά την άτυπη συνεδρίαση του Συμβουλίου Δικαιοσύνης και Εσωτερικών Υποθέσεων σχετικά με τη βελτίωση της νομικής συνεργασίας στον αγώνα για την καταπολέμηση της παιδεραστίας,

- έχοντας υπόψη τα συμπεράσματα του Συμβουλίου Υπουργών Μεταφορών και Ενέργειας και την ανακοίνωση της 27ης Σεπτεμβρίου 1996 σχετικά με την παιδεραστία και το Internet,

- έχοντας υπόψη το ψήφισμα του Συμβουλίου της 20ής Ιουνίου 1995 σχετικά με τις ελάχιστες εγγυήσεις για την διαδικασία παροχής ασύλου, και ιδιαίτερα τα σημεία 26 και 27 της δήλωσης αυτής σχετικά με τους ασυνόδευτους ανηλίκους,

- έχοντας υπόψη τις εργασίες του Συμβουλίου για την εκπόνηση σχεδίου σύμβασης σχετικά με τη δικαστική αρμοδιότητα και την εκτέλεση αποφάσεων σε θέματα γάμου, και ιδιαίτερα τα σημεία εκείνα, τα οποία αφορούν το δικαίωμα επιμέλειας των τέκνων στην περίπτωση διαζυγίου,

- λαμβάνοντας υπόψη «την μελέτη για την προστασία των ανηλίκων» στο πλαίσιο των νέων υπηρεσιών της κοινωνίας των πληροφοριώνγια την υλοποίηση της οποίας η Επιτροπή προέβει σε πρόσκληση προσφορών ((ΕΕ C 276 της 21.10.1995, σελ. 17)),

- έχοντας υπόψη το ψήφισμά του της 13ης Δεκεμβρίου 1991 σχετικά με τα προβλήματα των παιδιών στην Ευρωπαϊκή Κοινότητα ((EE C 13 της 20.1.1992, σελ. 534)),

- έχοντας υπόψη το ψήφισμά του σχετικά με μία Ευρωπαϊκή Χάρτα των δικαιωμάτων του παιδιού της 8ης Ιουλίου 1992 ((EE C 241 της 21.9.1992, σελ. 67)),

- έχοντας υπόψη το ψήφισμά του της 9ης Μαρτίου 1993 σχετικά με τις απαγωγές παιδιών

((ΕΕ C 115 της 26.4.1993, σ.33))- έχοντας υπόψη το ψήφισμά του της 18ης Ιουλίου 1996 σχετικά με την απαγωγή παιδιών στα κράτη μέλη ((ΕΕ C 261 της 9.9.1996, σελ. 157)),

- έχοντας υπόψη τις παραγράφους 93-101 του ψηφίσματός του της 17ης Σεπτεμβρίου 1996 σχετικά με το σεβασμό των δικαιωμάτων του ανθρώπου στην Ευρωπαϊκή Ένωση (1994) ((ΣΠ της ημερομηνίας αυτής, Μέρος ΙΙ, σημείο 6.)),

- έχοντας υπόψη τις εργασίες του Ύπατου Αρμοστή του ΟΗΕ για τους Πρόσφυγες στο έγγραφο: «Σημείωμα σχετικά με τις πολιτικές και τις διαδικασίες που ακολουθούνται στην περίπτωση ασυνόδευτων παιδιών που ζητούν άσυλο»,

- έχοντας υπόψη το εγχειρίδιο της UNHCR (Ύπατης Αρμοστίας των Ηνωμένωμν Εθνών για τους Πρόσφυγες) με τίτλο: «Παιδιά πρόσφυγες/Κατευθυντήριες γραμμές για την προστασία και την περίθαλψή τους»,

- έχοντας υπόψη την δημόσια ακρόαση που πραγματοποίησε η Επιτροπή Νομικών Θεμάτων και Δικαιωμάτων των Πολιτών την 1η και 2α Οκτωβρίου 1996 με θέματα: «Η προστασία των ανηλίκων» και «Η διεθνής υιοθεσία ανηλίκων»,

- έχοντας υπόψη το άρθρο 45 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Πολιτικών Ελευθεριών και Εσωτερικών Υποθέσεων, της Επιτροπής Πολιτισμού, Νεότητας, Εκπαίδευσης και Μέσων Ενημέρωσης, καθώς και της Επιτροπής για τα Δικαιώματα της Γυναίκας (A4-0393/96),

Α. υπενθυμίζοντας ότι τα παιδιά είναι και αυτά πολίτες της Ένωσης και ότι συνεπώς η προστασία και η προάσπιση των δικαωμάτων και των συμφερόντων τους πρέπει να αποτελεί στοιχείο όλων των τομέων της κοινοτικής δράσης,

Β. έχοντας υπόψη ότι, στο παρόν έγγραφο, ως «παιδί» και «ανήλικος» νοείται κάθε άτομο κάτω των 18 ετών, εκτός αν αναφέρεται διαφορετικά,

Γ. έχοντας υπόψη ότι ως «προστασία ανηλίκων» νοείται η συνολική συντονισμένη κοινωνική δραστηριότητα, η οποία έχει ως στόχο την φυσιολογική ανάπτυξη των νέων και την προώθηση των ικανοτήτων τους ώστε να γίνουν αργότερα ενήλικες ικανοί να ανταπεξέλθουν στις οικογενειακές και κοινωνικές απαιτήσεις της ζωής,

Δ. έχοντας υπόψη ότι τα παιδιά του σήμερα θα αποτελέσουν την κοινωνία του αύριο,

Ε. έχοντας υπόψη ότι κυρίως τα παιδιά αποτελούν όλο και περισσότερο τα πρώτα θύματα κοινωνικοοικονομικών προβλημάτων,

ΣΤ. ανησυχώντας για το γεγονός ότι θύματα της φτώχειας είναι τα παιδιά και οι οικογένειές τους, ιδιαίτερα δε οι μονογονικές οικογένειες,

Ζ. εκφράζοντας την ανησυχία του για την αύξηση των ασθενειών των παιδιών και των νέων που προκαλούνται από τη μόλυνση του περιβάλλοντος, όπως είναι π.χ οι αλλεργίες,

Η. ανησυχώντας για το γεγονός ότι η Ευρωπαϊκή Ένωση δεν ακολουθεί πολιτική η οποία να έχει ως άμεσο στόχο τα δικαιώματα των παιδιών και επομένως τη βελτίωση των συνθηκών ζωής τους,

Θ. έχοντας επίγνωση του γεγονότος ότι πρέπει να διευρυνθεί και να συγκεκριμενοποιηθεί η προστασία των ανθρωπίνων δικαιωμάτων των παιδιών σε σχέση με εκείνα των ενηλίκων, ώστε να αντιμετωπίζονται δεόντως οι ανάγκες των παιδιών,

Ι. λαμβάνοντας υπόψη ότι η ευρωπαϊκή διαδικασία ολοκλήρωσης επιφέρει ριζικές μεταβολές για όλους τους πολίτες της Ένωσης, και ειδικότερα τα παιδιά,

ΙΑ. λαμβάνοντας υπόψη ότι συχνά δημοσιονομικοί παράγοντες έχουν προτεραιότητα έναντι της διαμόρφωσης και της εφαρμογής μιας πολιτικής που αποσκοπεί στην προστασία των δικαιωμάτων των παιδιών,

ΙΒ. λαμβάνοντας υπόψη ότι, σε γενικές γραμμές, είναι δυσκολότερη η επίλυση των προβλημάτων που αντιμετωπίζουν τα παιδιά εκτός της Ευρωπαϊκής Ένωσης, ειδικότερα στις αναπτυσσόμενες χώρες,

ΙΓ. πιστεύοντας ότι οι κανόνες που διέπουν τις εγγυήσεις των διαδικασιών των κρατών μελών που αφορούν τη μετανάστευση και τη χορήγηση ασύλου πρέπει να προβλέπουν καθεστώς ειδικής προστασίας για τους ανηλίκους που ζητούν άσυλο ή καταφύγιο[semigr ]

ΙΔ. λαμβάνοντας υπόψη ότι το παιδί έχει μεν δικαιώματα αλλά ότι η άσκηση των δικαιωμάτων αυτών προσκρούει συχνά στην ανεπάρκεια των εθνικών νομικών διατάξεων και των δικονομικών διαδικασιών,

ΙΕ. λαμβάνοντας υπόψη ότι πάνω από 40 αποφάσεις του Ευρωπαϊκού Δικαστηρίου για τα δικαιώματα του ανθρώπου αφορούν τα δικαιώματα που έχουν εκχωρηθεί στο παιδί,

ΙΣΤ. λαμβάνοντας υπόψη ότι έννοιες όπως η χειραφέτηση και η κριτική ικανότητα, που πολλές φορές εμφανίζονται στην εθνική νομοθεσία περί δικαιωμάτων του παιδιού, πρέπει να χρησιμοποιούνται πάντοτε προς το συμφέρον του παιδιού,

ΙΖ. λαμβάνοντας υπόψη ότι σε διάφορες διεθνείς συμβάσεις οι αρχές καλούνται να λαμβάνουν προληπτικά μέτρα, να προσφέρουν βοήθεια και να ελέγχουν τις επαγγελματικές και μη επαγγελματικές σχέσεις που αφορούν τα παιδιά,

ΙΗ. λαμβάνοντας υπόψη ότι στις πλείστες περιπτώσεις είναι προς το συμφέρον του ίδιου του παιδιού να έχουν τη φροντίδα του οι γονείς του ή εκείνοι στους οποίους έχει παραχωρηθεί το δικαίωμα επιμελείας τους, διότι τα παιδιά έχουν μεγαλύτερη ανάγκη φροντίδας παρά οιασδήποτε νομικής προστασίας,

ΙΘ. λαμβάνοντας υπόψη ότι η παγίωση των δικαιωμάτων και των ελευθεριών των παιδιών διαφέρει στα κράτη μέλη της Ευρωπαϊκής Ένωσης,

Κ. λαμβάνοντας υπόψη ότι επιβάλλονται μετά δυσκολίας όχι μόνο τα περισσότερα θεμελιώδη δικαιώματα των παιδιών αλλά οπωσδήποτε και το δικαίωμα πρόσβασής τους στα μαζικά μέσα ενημέρωσης, καθώς και το δικαίωμά τους για παροχή παιδείας ποιότητας,

ΚΑ. λαμβάνοντας υπόψη ότι τα παιδιά διατρέχουν μεγάλο κίνδυνο από την ιδία χρήση ή την κακή χρησιμοποίηση από τρίτους των παλαιών και νέων τεχνολογιών πληροφόρησης και επικοινωνίας,

ΚΒ. λαμβάνοντας υπόψη ότι δεν είναι επαρκής ο κοινωνικός διάλογος για ζητήματα συνδεόμενα με τη σεξουαλικότητα και τον έρωτα, και ότι τα παιδιά σήμερα ωριμάζουν σεξουαλικά ενωρίτερα,

ΚΓ. φρονώντας ότι πρέπει να εξασφαλίζεται η ελεύθερη και αρμονική σεξουαλική ανάπτυξη,

ΚΔ. λαμβάνοντας υπόψη ότι το παιδί πρέπει να προστατεύεται από πορνογραφικά ή βίαια μηνύματα που θα μπορούσαν να διαταράξουν την αρμονική του ανάπτυξη, και ότι, αντιθέτως, πρέπει να ενθαρρύνονται όλες οι πρωτοβουλίες που αποβλέπουν στη σεξουαλική διαπαιδαγώγηση βασισμένη στις αξίες της ανθρώπινης προσωπικότητας,

ΚΕ. λαμβάνοντας υπόψη ότι κατά μέσο όρο ένα στα τρία παιδιά γεννιέται χωρίς να υπάρχει έγγαμη σχέση μεταξύ των γονέων του,

ΚΣΤ. λαμβάνοντας υπόψη ότι τα παιδιά εκείνα που έχουν αποσπασθεί προσωρινά ή μόνιμα από το οικείο τους περιβάλλον, χρειάζονται την ιδιαίτερη προστασία και συμπαράσταση του κράτους, το οποίο πρέπει να εξασφαλίζει άλλες μορφές επιμελείας αυτών των παιδιών,

ΚΖ. λαμβάνοντας υπόψη ότι η διεθνής κοινότητα είναι ουσιαστικά αδύναμη όσον αφορά το θέμα της απαγωγής παιδιών από έναν εκ των γονέων και ότι απαιτείται στενότερος συντονισμός μεταξύ των δικαστικών και των αστυνομικών αρχών,

ΚΗ. λαμβάνοντας υπόψη ότι όλα τα κράτη μέλη δεν έχουν προσυπογράψει τη Σύμβαση του Συμβουλίου της Ευρώπης σχετικά με το δικαίωμα επιμέλειας της 20ης Μαΐου 1980 και τη Σύμβαση σχετικά με την απαγωγή παιδιών της 25ης Οκτωβρίου 1980, στη Χάγη, που αποτελούν διεθνή νομικά μέσα για την καταπολέμηση της απαγωγής παιδιών,

ΚΘ. λαμβάνοντας υπόψη ότι τα δικαιώματα των παιδιών που προέρχονται από τρίτες χώρες αγνοούνται περισσότερο από τα δικαιώματα των συνομηλίκων τους της Ένωσης και ότι δεν αξιοποιούνται επαρκώς οι δυνατότητες για την παροχή επιπλέον προστασίας σ´ αυτήν την ομάδα παιδιών,

Λ. λαμβάνοντας υπόψη ότι τα ίδια τα παιδιά επιθυμούν να έχουν μεγαλύτερη συμμετοχή στον καθορισμό του παρόντος και του μέλλοντός τους,

ΛΑ. λαμβάνοντας υπόψη ότι το άρθρο 12, παράγραφος 1, της Σύμβασης των Ηνωμένων Εθνών για τα Δικαιώματα του Παιδιού προβλέπει ότι «τα συμβαλλόμενα κράτη διασφαλίζουν στο παιδί που έχει τη δυνατότητα να σχηματίζει ιδία άποψη το δικαίωμα να εκφράζει την άποψη αυτή σε όλες τις υποθέσεις που το αφορούν και η άποψη του παιδιού να λαμβάνεται δεόντως υπόψη, ανάλογα με την ηλικία και την πνευματική του ωριμότητα»,

1. καλεί την Επιτροπή να λάβει υπόψη της τα ανησυχητικά αποτελέσματα της έρευνας σχετικά με τα προβλήματα που αντιμετωπίζουν τα παιδιά στην Ευρωπαϊκή Ένωση[semigr ]

2. εύχεται να συντονισθούν οι προσαπάθειες και οι διάφορες εμπειρίες των κρατών μελών ώστε να μειωθεί το φαινόμενο της σχολικής αποτυχίας[semigr ]

3. θεωρεί απαραίτητο να υιοθετήσει το ταχύτερο το Συμβούλιο κοινές δράσεις, βάσει του άρθρου Κ.3, παράγραφος 2 (β) της ΣΕΕ, με στόχο:

- την πρόληψη και την καταπολέμηση της απαγωγής και του εμπορίου παιδιών[semigr ]

- την εφαρμογή προγράμματος ανάπτυξης πρωτοβουλιών απεθυνόμενο στα άτομα που έχουν την ευθύνη για την πάταξη της απαγωγής και του εμπορίου παιδιών, και το οποίο θα προβλέπει επιμόρφωση και ανταλλαγές[semigr ]

- την επέκταση της εντολής της σημερινής Μονάδας Ναρκωτικών της Europol (UDE), ούτως ώστε να περιληφθεί στις αρμοδιότητές της και το εμπόριο ανθρωπίνων όντων[semigr ]

4. υποστηρίζει όλες τις πρωτοβουλίες για τη βελτίωση της κατάστασης της υγείας των παιδιών μέσω της ενημέρωσης των γονέων και της ανάπτυξης της σχολικής ιατρικής[semigr ]

5. καλεί τα κράτη μέλη, κατά την τροποποίηση της Συνθήκης, να περιλάβουν τα παιδιά στο κείμενο της Συνθήκης ως αυτοτελή κατηγορία ατόμων, και καλεί την Ευρωπαϊκή Ένωση, εν αναμονή της τροποποίησης της Συνθήκης, να καταστήσει τα δικαιώματα του παιδιού βασική αρχή των δράσεών της[semigr ]

6. υπογραμμίζει ότι, προς το συμφέρον των παιδιών, είναι ιδιαίτερα σημαντικό να αναγνωρίζονται ρητά τα δικαιώματά τους στη ζωή, την οικογένεια, την παιδεία και την κοινωνική προστασία[semigr ]

7. καλεί τα κράτη μέλη να υποστηρίξουν την εισαγωγή συμπληρωματικού πρωτοκόλλου στην Ευρωπαϊκή Σύμβαση για τα Δικαιώματα του Ανθρώπου, το οποίο θα ικανοποιεί τις ειδικές ανάγκες του παιδιού[semigr ]

8. υπογραμμίζει ότι τα εκπαιδευτικά ιδρύματα και τα μέσα μαζικής ενημέρωσης διαδραματίζουν ζωτικό ρόλο στην ισόρροπη απεικόνιση του ρόλου των γυναικών και των ανδρών στην κοινωνία[semigr ]

9. καλεί το Συμβούλιο και την Επιτροπή να δώσουν υψηλή προτεραιότητα στην καταπολέμηση του σεξουαλικού τουρισμού εις βάρος παιδιών, της παιδικής πορνογραφίας και της χρησιμοποίησης δικτύων για σκοπούς παιδεραστίας[semigr ]

10. καλεί τα κράτη μέλη να θεσπίσουν νομοθετικές διατάξεις σύμφωνα με τις οποίες υπήκοοί τους, οι οποίοι έχουν διαπράξει στην αλλοδαπή σεξουαλικά αδικήματα εις βάρος παιδιών, να μπορούν να διώκονται ενώπιον των δικαστηρίων της χώρας τους[semigr ]

11. καταδικάζει το παιδικό πορνογραφικό υλικό είτε αυτό έχει δημιουργηθεί με την αποθανάτιση πραγματικών σκηνών είτε με τεχνικά μέσα[semigr ]

12. καλεί τα κράτη μέλη να περιλάβουν στη νομοθεσία τους διατάξεις που θα καθιστούν αδίκημα την παραγωγή και την κατοχή πορνογραφικού υλικού στο οποίο έχουν χρησιμοποιηθεί παιδιά[semigr ]

13. ζητεί να γίνονται σεβαστά τα δικαιώματα του παιδιού κατά την παραγωγή φωτογραφιών ανηλίκων για διαφημιστικούς λόγους[semigr ]

14. εκφράζει την ευχή, σε περίπτωση νομοθετικών πρωτοβουλιών, που αφορούν άμεσα ή έμμεσα το παιδί, η Επιτροπή να δώσει προτεραιότητα στα συμφέροντα του παιδιού εξασφαλίζοντας την αποτελεσματικότητα των ήδη υπαρχόντων νομικών μέσων[semigr ]

15. ζητεί από την Επιτροπή να καταστήσει τα δικαιώματα των παιδιών βασική αρχή δράσης σε όλους τους τομείς της πολιτικής, και να δημιουργήσει προς το σκοπό αυτό ειδική μονάδα αρμόδια για τα ζητήματα που αφορούν τα δικαιώματα των παιδιών[semigr ]

16. ζητεί να ορισθεί διαμεσολαβητής του Ευρωπαϊκού Κοινοβουλίου για τα δικαιώματα του παιδιού ο οποίος θα μεριμνά για το σεβασμό των δικαιωμάτων του παιδιού σε όλους τους τομείς της πολιτικής, και θα διαθέτει τα μέσα που απαιτούνται για την εκπλήρωση της αποστολής του[semigr ]

17. ζητεί από το Συμβούλιο να θεσπίσει αμελλητί κοινές δράσεις, σύμφωνα με το πνεύμα του άρθρου Κ.3, παρ. 2, εδάφιο β), για την εφαρμογή της «πολιτικής συμφωνίας» που επετεύχθη στις 26 Σεπτεμβρίου 1996 στο Δουβλίνο κατά την άτυπη συνεδρίαση του Συμβουλίου Δικαιοσύνης και Εσωτερικών Υποθέσεων και να λάβει τα απαιτούμενα οικονομικά μέτρα όπως προβλέπει το άρθρο Κ.8, παράγραφος 2, πρώτη παύλα[semigr ]

18. ζητεί να ληφθούν σε όλα τα επίπεδα τα απαραίτητα μέτρα προκειμένου να καταπολεμηθεί η χρήση των νέων τεχνολογιών της πληροφορίας και των επικοινωνιών για άνομους σκοπούς, με ειδική μέριμνα για την προστασία των παιδιών[semigr ]

19. καλεί το Συμβούλιο να εγκρίνει προτάσεις με στόχο την πρόληψη και την πάταξη της μετάδοσης μηνυμάτων παιδοφιλικoύ περιεχομένου μέσω του Internet[semigr ]

20. ζητεί να δοθεί ιδιαίτερη σημασία στην κατάρτιση των παιδιών όσον αφορά τη χρησιμοποίηση νέων τεχνολογιών πληροφόρησης και επικοινωνίας[semigr ]

21. ζητεί από την Επιτροπή να ενθαρρύνει, να χρηματοδοτήσει και να συντονίσει έρευνες σχετικά με τις συνέπειες που έχει για τα παιδιά η διαδικασία της ευρωπαϊκής ολοκλήρωσης[semigr ]

22. εκφράζει τη μεγάλη ανησυχία του για τον αυξανόμενο αριθμό των παιδιών που ζούν στο δρόμο και των άστεγων παιδιών και καλεί τα κράτη μέλη να αναλάβουν αποτελεσματική δράση[semigr ]

23. καλεί τα κράτη μέλη να προωθήσουν την πολιτική συμμετοχή των παιδιών και να συμμετάσχουν ιδιαίτερα στο σχηματισμό αντιπροσωπευτικών κοινοβουλίων νέων, σε τοπικό, περιφερειακό και εθνικό επίπεδο[semigr ] καλεί επίσης τα κράτη μέλη να προωθήσουν τη συμμετοχή των παιδιών σε οργανώσεις και ενώσεις που λειτουργούν βάσει δημοκρατικών αρχών[semigr ]

24. καλεί τα κράτη μέλη να προωθήσουν την κοινωνική συμμετοχή των παιδιών, ιδιαίτερα με το διορισμό διαμεσολαβητών για τα παιδιά, σύμφωνα με το πρότυπο της Νορβηγίας ή με άλλα δοκιμασμένα πρότυπα[semigr ] στο σημείο αυτό, είναι σημαντικό να υπάρχουν ιδρύματα και οργανισμοί που θα λειτουργούν κατά τρόπο ανεξάρτητο και αμερόληπτο και που θα έχουν ως έργο να επιβλέπουν την τήρηση της ισχύουσας νομοθεσίας και να επαγρυπνούν για το σεβασμό των δικαιωμάτων των παιδιών[semigr ]

25. απευθύνει έκκληση προς τα θεσμικά όργανα της Ευρωπαϊκής Ένωσης να υποστηρίξουν όσο το δυνατόν περισσότερο τις μη κυβερνητικές οργανώσεις και άλλες διεθνείς οργανώσεις που αγωνίζονται για τα δικαιώματα και τη νομική προστασία των παιδιών, και να επωφεληθούν από την πλούσια εμπειρία των οργανώσεων αυτών[semigr ]

26. καλεί τα κράτη μέλη να ενεργήσουν υπέρ μιας στενότερης συνεργασίας μεταξύ των δικαστικών αρχών, των αστυνομικών υπηρεσιών, των υπηρεσιών κοινωνικής αρωγής για τους νέους και των ΜΚΟ, ακόμη και με τη δημιουργία κατάλληλων βάσεων δεδομένων για όσους έχουν κριθεί ένοχοι για πράξεις παιδεραστίας, ώστε να εγγυηθούν μία αποτελεσματική προστασία των ανηλίκων[semigr ]

27. καλεί επειγόντως την Επιτροπή, το Συμβούλιο και τα κράτη μέλη να ενθαρρύνουν και να συμβάλουν, στο πλαίσιο των αντιστοίχων αρμοδιοτήτων τους, στη δημιουργία ευρωπαϊκού κέντρου για τα εξαφανισθέντα παιδιά, στο πρότυπο του αντιστοίχου κέντρου που ήδη λειτουργεί με μεγάλη επιτυχία στις Ηνωμένες Πολιτείες[semigr ] ένα τέτοιο κέντρο θα μπορούσε, μεταξύ άλλων, να συντονίζει τις δραστηριότητες των κέντρων και ενώσεων που λειτουργούν σήμερα ή ευρίσκονται υπό ίδρυση στα κράτη μέλη[semigr ]

28. ζητεί από τα κράτη μέλη να υπογράψουν, να επικυρώσουν και να μεταφέρουν στο εθνικό τους δίκαιο τα υφιστάμενα διεθνή νομικά μέσα[semigr ]

29. εκφράζει τη λύπη του διότι η «Σύμβαση για την Άσκηση των Δικαιωμάτων του Παιδιού» υστερεί κατά κάποιο τρόπο σε σχέση με τη Σύμβαση των Ηνωμένων Εθνών για τα Δικαιώματα του Παιδιού[semigr ]

30. καλεί τα κράτη μέλη να υποδείξουν στις κρατικές αρχές να λαμβάνουν πρωταρχικά υπόψη τη νομική προστασία των παιδιών σε όλες τις αποφάσεις που τα αφορούν και να εφαρμόζουν με συνέπεια τις ισχύουσες νομικές διατάξεις για την προστασία των παιδιών[semigr ]

31. ζητεί από τα κράτη μέλη να βελτιώσουν τις υφιστάμενες δυνατότητες αναφοράς περιπτώσεων παραβίασης των δικαιωμάτων του παιδιού, ακόμη και όταν δεν έχει προηγηθεί επίσημη καταγγελία ενώπιον οργανώσεων προστασίας των νέων[semigr ]

32. ζητεί από τα κράτη μέλη να βελτιώσουν τις δυνατότητες στην ποινική τους δικονομία κατά τέτοιο τρόπο ώστε τα παιδιά που έχουν πέσει θύματα ή είναι μάρτυρες βιαιοπραγιών να μην πρέπει να ζήσουν και πάλι με τις τραυματικές αυτές εμπειρίες, αλλά κατά την ανάκριση να τους παρέχεται κατάλληλη ψυχολογική υποστήριξη, για παράδειγμα με τη χρήση βίντεο ή άλλων νέων τεχνολογιών[semigr ]

33. καλεί τα κράτη μέλη, όσον αφορά τους ανηλίκους καταδίκους, να δίδουν μάλλον προτεραιότητα στην αποκατάσταση και την αγωγή τους παρά στην έκτιση της ποινής, να προσαρμόζουν την ποινή στις ανάγκες των ανηλίκων και να μην επιβάλουν σε παιδιά κάτω των 16 ετών την προβλεπόμενη ποινή[semigr ]

34. ζητεί από το Συμβούλιο να επιβάλει πολιτικές και οικονομικές συνέπειες προς το καλύτερο συμφέρον του παιδιού σε τρίτες χώρες που αρνούνται να συνεργαστούν για την αποκατάσταση του δικαιώματος της επιμέλειας σε περίπτωση απαγωγής[semigr ]

35. εκτιμά ότι στις δημοκρατικές κοινωνίες μας, η πολιτισμική ποικιλία διαφυλάσσεται μεταξύ άλλων ακόμα καλύτερα με την προώθηση ενός πλουραλιστικού σχολικού συστήματος το οποίο και μόνον μπορεί να διατηρεί τον ευρωπαϊκό πολιτιστικό πλούτο, προωθεί όμως ταυτόχρονα με τις ανταλλαγές μαθητών τις επαφές με τους διάφορους πολιτισμούς στην Ευρώπη και θεμελιώνει με τον τρόπο αυτό την ανέγερση του Ευρωπαϊκού Σπιτιού[semigr ]

36. καλεί τα κράτη μέλη να λάβουν υπόψη τις συστάσεις της UNHCR (Ύπατης Αρμοστείας των Ηνωμένων Εθνών για τους Πρόσφυγες) σχετικά με τις περιπτώσεις ασυνόδευτων παιδιών που ζητούν άσυλο[semigr ]

37. απαιτεί όπως τα κράτη μέλη επιτρέπουν την είσοδο στην επικράτειά τους ανηλίκων προσφύγων χωρίς συνοδεία, με στόχο την επανένωση των οικογενειών και όπως χορηγούν στους ανηλίκους αυτούς ίδια περίθαλψη με εκείνη που λαμβάνουν τα παιδιά του εκάστοτε κράτους[semigr ]

38. ζητεί από τα κράτη μέλη να ασκήσουν πίεση ώστε η επιμέλεια των παιδιών να ασκείται από ειδικά καταρτισμένο προσωπικό[semigr ]

39. καλεί τα κράτη μέλη να λάβουν τα κατάλληλα μέτρα ώστε να απαγορεύεται σε άτομα που έχουν καταδικαστεί για πράξεις παιδεραστίας να ασκούν δραστηριότητες σε επαφή με ανηλίκους[semigr ]

40. ζητεί από την Επιτροπή να αναλάβει πρωτοβουλίες ώστε να υποστηριχθεί κατά τον καλύτερο τρόπο η περαιτέρω κατάρτιση και επιμόρφωση των γονέων και των επαγγελματιών παιδαγωγών σχετικά με τα δικαιώματα του παιδιού και το δικό τους ρόλο, καθώς και να αναπτύξει πολιτική πληροφόρησης η οποία θα έχει ως στόχο να δίνει τη δυνατότητα στα παιδιά να κάνουν χρήση των δικαιωμάτων τους[semigr ]

41. ζητεί, ως εκ τούτου, από όλα τα κράτη μέλη, που δεν το έχουν ήδη πράξει, να προωθήσουν και να στηρίξουν οικονομικά τη δημιουργία μιας δωρεάν τηλεφωνικής γραμμής (όπως, λ.χ., «το μπλε τηλέφωνο» στην Ιταλία), ώστε όλα τα παιδιά της ΕΕ και των άλλων διεθνών οργανισμών να μπορούν να έχουν άμεση πρόσβαση σε βοήθεια και πληροφόρηση[semigr ]»

42. ζητεί από τα κράτη μέλη να συνεργαστούν στενότερα όσον αφορά τη νομοθεσία και τη δράση των δημόσιων αρχών σε θέματα αδικημάτων κατά ανηλίκων[semigr ]»

43. αναθέτει στον Προέδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών στην Unicef και στην κοινοτική Συνέλευση του Συμβουλίου της Ευρώπης.